**ՏԵՂԵԿԱՆՔ - ՀԻՄՆԱՎՈՐՈՒՄ**

**««**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

**Իրավական ակտի անհրաժեշտությունը (նպատակը)**

Սույն Նախագծի ընդունումը պայմանավորված է ՀՀ վարչապետի ս.թ. հոկտեմբերի 15-ի № 02/16.4/35793-2021 հանձնարարականի կատարումն ապահովելու նպատակով՝ 2021 թվականի պետական բյուջեով հաստատված տվյալ գերատեսչության գծով 2021 թվականի բյուջետային տարվա 9 ամսվա տնտեսված գումարներից ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդը համալրելու անհրաժեշտությամբ։

 **Ընթացիկ իրավիճակը և խնդիրները**

 ՀՀ վարչապետի վերոհիշյալ հանձնարարկանի համաձայն՝ բյուջետային գլխավոր կարգադրիչների ընդհանուր հատկացումների նվազեցումների առաջարկությունների հիման վրա ներկայացվել է «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը:

 Հարկ է նշել, որ վարկային և դրամաշնորհային ծրագրերի համաֆինանսավորման գծով նվազեցումներին զուգահեռ անհրաժեշտություն է առաջացել նվազեցնել նաև նշված ծրագրերի վարկային և դրամաշնորհային միջոցները, որի արդյունքում համապատասխանաբար նվազեցվել է դեֆիցիտը՝ 199.2 մլն և եկամուտը՝ 1,301.3 մլն դրամով:

 **Կապը ռազմավարական փաստաթղթերի հետ**

 Որոշման նախագիծը բխում է Կառավարության 2021-2026թթ. ծրագրի «6.10 Պետական ծախսեր» բաժնի դրույթներից՝ ծախսային քաղաքականության արդյունավետության բարձրացման տեսանկյունից Կառավարությունը կարևորում է հանրային ֆինանսների նպատակային, խնայողաբար և ադյունավետ օգտագործումը:

**ՏԵՂԵԿԱՆՔ**

**Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունումով ՀՀ 2021 թվականի պետական բյուջեի եկամուտները նվազել են 1,301.3 մլն դրամով, դեֆիցիտը՝ 199.2 մլն դրամով, իսկ ծախսերը նվազել են 1,500.5 մլն դրամով։

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Նախագծի ընդունումն այլ իրավական ակտերում փոփո­խութ­յուն­ների կամ լրացում­ների ան­հրաժեշտություն չի առաջացնում:

**Նախագծի մշակման համար կիրառված իրավական ակտերն են**` «Հայաստանի Հան­րապետության 2021 թվա­կանի պետական բյուջեի մա­սին» ՀՀ օրենք և ՀՀ կառավարության 2020 թվականի դեկտեմբերի 30-ի N 2215-Ն որոշումը: